CELEX: 62013CN0376
Language: fi
Date: 2013-07-02 00:00:00
Title: Asia C-376/13: Kanne 2.7.2013 — Euroopan komissio v. Bulgarian tasavalta

31.8.2013   
            
            
               FI
            
            
               Euroopan unionin virallinen lehti
            
            
               C 252/23
            
         Kanne 2.7.2013 — Euroopan komissio v. Bulgarian tasavalta
   (Asia C-376/13)
   2013/C 252/39
   Oikeudenkäyntikieli: bulgaria
   
      Asianosaiset
   
   
      Kantaja: Euroopan komissio (asiamiehet: G. Braun, G. Koleva ja L. Malferrari)
   
      Vastaaja: Bulgarian tasavalta
   
      Vaatimukset
   
   
               —
            
            
               on todettava, että Bulgarian tasavalta on jättänyt noudattamatta kilpailudirektiivin 2 artiklan 1 kohdan mukaisia velvoitteitaan, koska se on sähköisestä viestinnästä annetun lain siirtymä- ja loppusäännösten 5 a §:n 1 ja 2 momentissa rajoittanut kahteen sellaisten yritysten määrän, jotka voivat saada käyttöönsä maanpäällisen digitaalisen verkon radiotaajuuden ja luvan tarjota kyseistä sähköisen viestinnän palvelua (vaikka potentiaalisia yrityksiä olisi viisi)
            
         
               —
            
            
               on todettava, että Bulgarian tasavalta on jättänyt noudattamatta kilpailudirektiivin 2 artiklan 2 kohdan ja 4 artiklan 2 kohdan, valtuutusdirektiivin 7 artiklan 3 kohdan ja puitedirektiivin 9 artiklan 1 kohdan mukaisia velvoitteitaan kieltämällä sähköisestä viestinnästä annetun lain 47 a §:n 1 ja 2 momentin ja 48 §:n 2 momentin mukaisesti sellaisilta televisio-ohjelmia tarjoavilta yrityksiltä, joiden ohjelmia ei levitetä Bulgarian tasavallassa, ja niihin liittyviltä henkilöiltä, osallistumisen valintamenettelyihin, jotka koskevat maanpäällisen digitaalisen verkon radiotaajuuden myöntämistä ja vastaavien palvelujen tarjoamista
            
         
               —
            
            
               on todettava, että Bulgarian tasavalta on jättänyt noudattamatta kilpailudirektiivin 2 artiklan 2 kohdan ja 4 artiklan 2 kohdan, valtuutusdirektiivin 7 artiklan 3 kohdan ja puitedirektiivin 9 artiklan 1 kohdan mukaisia velvoitteitaan kieltämällä sähköisestä viestinnästä annetun lain 48 §:n 5 momentin mukaisesti maanpäällisen digitaalisen verkon radiotaajuuksien haltijoilta viestintäverkkojen muodostamisen radio- ja televisio-ohjelmien lähettämistä varten
            
         
               —
            
            
               Bulgarian tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Euroopan komissio väittää, että Bulgarian tasavalta on jättänyt noudattamatta kilpailusta sähköisten viestintäverkkojen ja -palvelujen markkinoilla 16.9.2002 annetun komission direktiivin 2002/77/EY (1) (kilpailudirektiivi) 2 artiklan 1 ja 2 kohdan ja 4 artiklan 2 kohdan, sähköisiä viestintäverkkoja ja -palveluja koskevista valtuutuksista 7.3.2002 annetun Euroopan parlamentin ja neuvoston direktiivin 2002/20/EY (2) (valtuutusdirektiivi) 7 artiklan 3 kohdan ja sähköisten viestintäverkkojen ja -palvelujen yhteisestä sääntelyjärjestelmästä 7.3.2002 annetun Euroopan parlamentin ja neuvoston direktiivin 2002/21/EY (3) (puitedirektiivi) 9 artiklan 1 kohdan mukaisia velvoitteitaan.
   
               —
            
            
               Bulgarian tasavalta ei ole noudattanut velvoitteita, jotka perustuvat kilpailudirektiivin 2 artiklan 1 kohtaan, jonka mukaan jäsenvaltiot eivät saa myöntää tai pitää voimassa yksin- tai erityisoikeuksia sähköisten viestintäverkkojen perustamiselle ja/tai tarjoamiselle tai yleisesti saatavilla olevien sähköisten viestintäpalvelujen tarjoamiselle. Bulgarian tasavalta on lailla rajoittanut kahteen sellaisten yritysten määrän, jotka voivat saada maanpäällisen digitaalisen verkon radiotaajuuden (vaikka potentiaalisia yrityksiä olisi viisi) ja tarjota kyseistä multiplex-palvelua alueellaan. Tämä on tehty sellaisten kriteerien perusteella, jotka eivät olleet oikeasuhteisia tai objektiivisia. Bulgarian tasavalta on tällä tavoin toimiessaan myöntänyt erityisoikeuksia sähköisten viestintäpalvelujen perustamiselle.
            
         
               —
            
            
               Bulgarian tasavalta ei ole noudattanut velvoitteita, jotka perustuvat kilpailudirektiivin 2 artiklan 2 kohtaan ja 4 artiklan 2 kohtaan, valtuutusdirektiivin 7 artiklan 3 kohtaan ja puitedirektiivin 9 artiklan 1 kohtaan, joiden mukaan radiotaajuuksien myöntämisen sähköisille viestintäpalveluille on perustuttava puolueettomiin, selkeisiin, syrjimättömiin ja oikeasuhteisiin perusteisiin. Bulgarian tasavalta on vahvistanut maanpäällisen digitaalisen verkon radiotaajuuksien myöntämistä koskeviin valintamenettelyihin osallistumiseen liittyvät kriteerit, jotka eivät ole omiaan takaamaan tavoiteltujen päämäärien saavuttamista. Bulgarian tasavalta ei ole noudattanut velvoitteitaan, jotka perustuvat kilpailudirektiivin 2 artiklan 2 kohtaan, jossa taataan kaikille yrityksille oikeus tarjota sähköisiä viestintäpalveluja, koska se on vahvistanut sellaiset maanpäällisen digitaalisen verkon radiotaajuuksien myöntämiseen liittyvät kriteerit, jotka eivät olleet oikeasuhteisia, ja estänyt siten useita yrityksiä osallistumasta kyseisiin tarjouskilpailuihin.
            
         
      (1)  EYVL L 249, s. 21.
   
      (2)  EYVL L 108, s. 21.
   
      (3)  EYVL L 108, s. 33.